Lignières NE
Lignières (frankoprovenzalisch  – uf Düütsch früener: Linieri) isch e Gmai vom Kanton Nöueburg.

Geografi 
D Gmai umfasst näb em glychnamige Dorf no dr Wyler Le Moulin (). Dr Bann, wo am südleche Hang vom Jurabärg lit, umfasst 44,5 Prozänt landwirtschaftligi Flechi, 49,5 Prozänt Wald un 6 Prozänt Sidligsflechi. Ufem Bärg obe chunt dr Gmeindbann fasch bis zum Chasseral ufe.

Lignières isch ganz im Nordoschte vom Kanton Nöueburg am Jurafuess. D Nochbergmaine vu Lignières sin Le Landeron, Enges un Val-de-Ruz im Kanton Nöueburg un Nods, Prêles un La Neuveville im Kanton Bärn.

Gschicht 
Im Piet vo Lignières het me Räschte von ere Römersidlig gfunde.

S Dorf Lignières isch zum erschte Mol gnännt wore anne 1179 as Linieres, 1212-20 in Linieres.

Syt 1648 isch Nöueburg Firschtetum un ab 1707 dur Personalunion mit em Chenigrych Preuße verbunde gsii. Anne 1806 isch s Biet an Frankrych unter em Napoleon I. abdrätte wore. Im Zug vum Wiener Kongress isch s anne 1815 an d Schwyz chuu, doderby sin d Chenig vu Preuße aber bis zum Nöueburgerhandel 1857 au Firschte vu Nöueburg blibe.

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 10,1 Prozänt gläge.

Religion 
51,1 Prozänt vo dr Yywooner sin evangelisch-reformiert, 21,6 Prozänt sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 1,0 %, CVP 2,8 %, FDP 37,7 %, Grüeni 8,7 %, PdA 1,2 %, SP 18,5 %, SVP 24,7 %.

Wirtschaft 
Lignières isch früener es Puuredorf gsi; im Dorfzäntrum het’s no schöni alti Puurehüüser. Es het e Chäsi, Gwärb und e Holzerbetriib. Hüt isch s Dorf immer meh e Woongmeind worde.

Sproch un Dialäkt 
Bi dr Volkszellig 2000 hän vu dr 914 Yywohner 93,2 % Franzesisch as Hauptsproch aagee, 3,5 % Dytsch, 0,4 % Italienisch un 2,9 % anderi Sproche.

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Lüüt 
 Louis Gauchat, Romanischt

Literatur

Weblink

Fueßnote 

Ort (Kanton Nöieburg)